L 103/44
SL
Uradni list Evropske unije
18.4.2023
PRILOGA IV
MERILNE METODE IN IZRAČUNI Meritve in izračuni se opravijo z uporabo harmoniziranih standardov, katerih sklicne številke so bile v ta namen objavljene v Uradnem listu Evropske unije, ali drugih zanesljivih, točnih in ponovljivih metod, pri katerih se upošteva najsodobnejša splošno priznana tehnologija.
Pri preizkušanju omrežne opreme veljajo naslednji splošni pogoji: (a) Za merjenje porabe energije omrežne opreme v stanju pripravljenosti, ki ima tak način delovanja, se vsa omrežna vrata enote deaktivirajo ali odklopijo, kot je ustrezno.
(b) Če je predvidena uporaba opreme odvisna od aktivne žične povezave z eno ali več omrežnimi vrati, je namesto odklopa kabla dovoljeno ročno deaktiviranje teh omrežnih vrat.
(c) Merjenje porabe energije v stanju omrežne pripravljenosti in preizkušanje funkcije upravljanja porabe energije poteka po naslednjem postopku: (1) Če ima oprema en tip omrežnih vrat in če je na voljo dvoje ali več vrat tega tipa, se ena od teh vrat izberejo naključno in se povežejo z ustreznim omrežjem, ki ustreza specifikaciji maksimuma vrat.
Če ima oprema več brezžičnih omrežnih vrat istega tipa, se ostala brezžična vrata po možnosti deaktivirajo.
Če ima oprema več žičnih omrežnih vrat istega tipa, se ostala omrežna vrata odklopijo.
Če so na voljo samo ena omrežna vrata, se povežejo z ustreznim omrežjem, ki je v skladu s specifikacijo maksimuma vrat.
Preizkušana enota se vklopi.
Naprava, ki da na daljavo sprožen signal za ponovni vklop preizkušane enote, se poveže s primernim omrežjem, vklopi in je pripravljena po potrebi dati signal.
Ko je preizkušana enota vklopljena in ustrezno deluje, lahko preide v stanje omrežne pripravljenosti in izmeri se poraba energije.
Nato se opremi skozi omrežna vrata da ustrezen signal in preveri se, ali se oprema ponovno vklopi.
(2) Če ima oprema več kot en tip omrežnih vrat, se za vsak tip omrežnih vrat ponovi naslednji postopek.
Če je na voljo dvoje ali več omrežnih vrat istega tipa, se za vsak tip naključno izberejo ena vrata in ta vrata se povežejo z ustreznim omrežjem, ki je v skladu s specifikacijo maksimuma vrat.
Če so za določen tip omrežnih vrat na voljo samo ena vrata, se povežejo z ustreznim omrežjem, ki je v skladu s specifikacijo maksimuma vrat.
Neuporabljena žična omrežna vrata se odklopijo, neuporabljena brezžična vrata pa se deaktivirajo.
Preizkušana enota se vklopi.
Naprava, ki da na daljavo sprožen signal za ponovni vklop preizkušane enote, se poveže s primernim omrežjem, vklopi in je pripravljena po potrebi dati signal.
Ko je preizkušana enota vklopljena in ustrezno deluje, lahko preide v stanje omrežne pripravljenosti in izmeri se poraba energije.
Nato se opremi skozi omrežna vrata da ustrezen signal in preveri se, ali se oprema ponovno vklopi.
Če si dva ali več tipov (logičnih) omrežnih vrat deli ena fizična omrežna vrata, se ta postopek ponovi za vsak tip logičnih omrežnih vrat, medtem ko so ostala logična omrežna vrata logično odklopljena.
(d) Za vse vrste gospodinjskih kavnih aparatov se meritve opravijo po zaključku zadnjega kuhalnega cikla ali, kjer je primerno, po končanem postopku odstranjevanja vodnega kamna, samočiščenja ali katerem koli postopku, ki ga opravi uporabnik, razen če je bil sprožen alarm, ki zahteva posredovanje uporabnika, da se prepreči morebitna škoda ali nesreča.